CELEX: 32010R1033
Language: fi
Date: 2010-11-15 00:00:00
Title: Komission asetus (EU) N:o 1033/2010, annettu 15 päivänä marraskuuta 2010 , asetuksen (EY) N:o 1505/2006 muuttamisesta siltä osin kuin on kyse lammas- ja vuohieläinten tunnistamisen ja rekisteröinnin yhteydessä suoritettavien tarkastusten tuloksia koskevista jäsenvaltioiden vuotuisista kertomuksista  ETA:n kannalta merkityksellinen teksti

16.11.2010   
            
            
               FI
            
            
               Euroopan unionin virallinen lehti
            
            
               L 298/5
            
         KOMISSION ASETUS (EU) N:o 1033/2010,
   annettu 15 päivänä marraskuuta 2010,
   asetuksen (EY) N:o 1505/2006 muuttamisesta siltä osin kuin on kyse lammas- ja vuohieläinten tunnistamisen ja rekisteröinnin yhteydessä suoritettavien tarkastusten tuloksia koskevista jäsenvaltioiden vuotuisista kertomuksista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta 17 päivänä joulukuuta 2003 annetun neuvoston asetuksen (EY) N:o 21/2004 (1) ja erityisesti sen 10 artiklan 1 kohdan ensimmäisen alakohdan ja toisen alakohdan a alakohdan,
   sekä katsoo seuraavaa:
   
               (1)
            
            
               Neuvoston asetuksen (EY) N:o 21/2004 täytäntöönpanosta siltä osin kuin on kyse lammas- ja vuohieläinten tunnistamisen ja rekisteröinnin yhteydessä suoritettavista vähimmäistarkastuksista 11 päivänä lokakuuta 2006 annetussa komission asetuksessa (EY) N:o 1505/2006 (2) säädetään, että jäsenvaltioiden on tehtävä tarkastuksia todentaakseen, noudattavatko eläinten pitäjät asetuksessa (EY) N:o 21/2004 säädettyjä vaatimuksia.
            
         
               (2)
            
            
               Lisäksi asetuksessa (EY) N:o 1505/2006 säädetään, että jäsenvaltioiden on toimitettava komissiolle vuosittain kyseisen asetuksen liitteessä esitetyn mallin mukainen vuosikertomus edellisen vuotuisen tarkastusjakson aikana suoritettujen tarkastusten tuloksista.
            
         
               (3)
            
            
               Vuosikertomukseen tarvittavien tietojen keräämisen olisi oltava riittävää ja oikeassa suhteessa tavoitteisiin. Jotta raportointi olisi paremmin kohdennettua ja tarkoituksenmukaisempaa, eräitä asetuksessa (EY) N:o 1505/2006 asetettuja vaatimuksia ja kyseisen asetuksen liitteessä esitettyä kertomusmallia olisi yksinkertaistettava siten, että oleelliset tiedot tarkastusten toimeenpanosta saadaan entistä paremmin ja vältetään tarpeetonta hallinnollista rasitusta.
            
         
               (4)
            
            
               Sen vuoksi asetusta (EY) N:o 1505/2006 olisi muutettava.
            
         
               (5)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1505/2006 seuraavasti:
   
               1)
            
            
               Korvataan 7 artiklan b alakohta seuraavasti:
               
                           ”b)
                        
                        
                           tarkastettujen tilojen lukumäärä;”.
                        
                     
         
               2)
            
            
               Muutetaan liite tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 5, 9.1.2004, s. 8.
   
      (2)  EUVL L 280, 12.10.2006, s. 3.
   
      LIITE
      Korvataan asetuksen (EY) N:o 1505/2006 liite seuraavasti:
      
         
            ”LIITE
            
               Kertomus niiden lammas- ja vuohialalla suoritettujen tarkastusten tuloksista, jotka liittyvät kyseisten eläinten tunnistamista ja rekisteröintiä koskeviin, asetuksen (EY) N:o 21/2004 mukaisiin vaatimuksiin
            
            1.   Yleiset tiedot tiloista, eläimistä ja tarkastuksista
            
                        Tilojen kokonaismäärä jäsenvaltiossa raportointikauden muodostavan vuoden alussa (1)
                        
                     
                     
                         
                     
                  
                        Raportointikauden muodostavan vuoden aikana tarkastettujen tilojen kokonaismäärä
                     
                     
                         
                     
                  
                        Rekisteröityjen eläinten kokonaismäärä jäsenvaltiossa raportointikauden muodostavan vuoden alussa (1)
                        
                     
                     
                         
                     
                  
                        Raportointikaudella tiloilla tarkastettujen eläinten kokonaismäärä (1)
                        
                     
                     
                         
                     
                  2.   Havaitut vaatimustenvastaisuudet
            
                        Niiden tilojen lukumäärä, joiden osalta vaatimuksia ei ole noudatettu
                     
                     
                         
                     
                  3.   Asetetut seuraamukset
            
                        Niiden tilojen lukumäärä, joille on asetettu seuraamuksia”
                     
                     
                         
                     
                  
      
      
         (1)  Tai muu kansallinen viitepäivämäärä eläintilastoissa.